सुनवाई नहीं होने पर पीपल चौराहे के पास भूख हड़ताल पर बैठे ऑपरेटर
एसआर केबल के ऑपरेटरों ने बुधवार से अपनी भूख हड़ताल शुरू कर दी। पीपल चौराहा नवीन कांप्लेक्स के नजदीक शुरू की गई इस भूख हड़ताल के दौरान एसआर केबल ऑपरेटरों ने बताया कि बीते तीन महीने से एक अन्य केबल के संचालकों द्वारा जबरिया कनेक्शन काटे जा रहे हैं। इसी के साथ उनकी केबल लाइन के साथ बॉक्स को भी नुकसान पहुंचाया जा रहा है। इस बारे में पुलिस प्रशासन के साथ कलेक्टर से भी शिकायत की जा चुकी है। लेकिन कोई सुनवाई नहीं हुई। इससे एसआर केबल से जुड़े 100 कर्मचारियों के सामने रोजगार का संकट आन खड़ा हो गया है। प्रशासन स्तर पर सुनवाई नहीं होने के बाद ही यह भूख हड़ताल शुरू की गई है। भूख हड़ताल पर एसआर केबल ऑपरेटर इकबाल हुसैन, अविनाश शर्मा, युनूस मोहम्मद, त्रिलोक चौधरी, महेंद्र सिलावट, राजू भंडारी,मनोज, राजेंद्र आदि ऑपरेटर बैठे रहे।
hin_Deva hin_Deva